Document ID: 32014D0271

ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ 2014/271/ΚΕΠΠΑ
της 12ης Μαΐου 2014
που εφαρμόζει την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
Έχοντας υπόψη την απόφαση 210/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ.
(2)
Το Συμβούλιο επανεξέτασε τα μέτρα που αναφέρονται στο άρθρο 4 παράγραφος 1 στοιχείο β) και στο άρθρο 5 παράγραφος 1 στοιχείο β) της απόφασης 2010/656/ΚΕΠΠΑ, σύμφωνα με το άρθρο 10 παράγραφος 3 της εν λόγω απόφασης.
(3)
Το Συμβούλιο καθόρισε ότι για ένα από τα πρόσωπα που περιλαμβάνονται στον κατάλογο του παραρτήματος ΙΙ της απόφασης 2010/656/ΚΕΠΠΑ δεν συντρέχει πλέον λόγος διατήρησης της καταχώρισής του.
(4)
Επιπροσθέτως, πρέπει να ενημερωθούν τα στοιχεία για δύο από τα πρόσωπα που περιλαμβάνονται στον κατάλογο του παραρτήματος ΙΙ της απόφασης 2010/656/ΚΕΠΠΑ.
(5)
Η απόφαση 2010/656/ΚΕΠΠΑ πρέπει συνεπώς να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 2010/656/ΚΕΠΠΑ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 12 Μαΐου 2014.

Labels: 18
5